Държавен вестник, бр. 37, 2011 г., стр. 21

БРОЙ  37	
Д Ъ Р Ж А В Е Н  В Е С Т Н И К 	
СТР.  21  
(4) Обозначенията на зоните по ал. 3 не се 
използват повторно за период, по-малък от една 
година след премахването на зоната.
(5) Забранените, ограничените или опасните 
зони трябва да бъдат с възможно най-малки 
размери и с прости геометрични очертания.
Раздел VІ 
Метаданни
Чл. 31. (1) При обработка и обмен на аеро­
навигационните данни се събират метаданни.
(2) Метаданните се събират от момента на 
измерването или създаването им до тяхното 
предоставяне на следващ потребител.
(3) Събираните метаданни включват:
1. името на организацията или структурата, 
изпълняваща функцията;
2. изпълнената функция; и
3. датата и часа, когато е изпълнена функ­
цията.
(4) Изпълнената функция по ал. 2 указва 
всяка дейност по създаване, предаване или 
обработка на данните.
Раздел VII
Общи отправни системи за въздушната нави­
гация – хоризонтална, вертикална и отправна 
система за времето
Чл. 32. (1) Световната геодезична систе­
ма – 1984 (WGS-84), се използва като хори­
зонтална (геодезична) отправна система за 
нуждите на международната въздушна навигация 
и публикуването на географски координати 
(указващи северна ширина и източна дължина) 
се изразява спрямо геодезичния референтен 
датум на тази система. 
(2) Географски координати от други системи, 
трансформирани към система WGS-84, чиято 
точност преди или след трансформацията не 
отговаря на изискванията на Наредба № 11 от 
1999 г. за обслужване на въздушното движение 
във въздушното пространство на Република 
България и Наредба № 14 от 2000 г. за лети­
щата и летищното осигуряване се обозначават 
със звездичка – „(*)“.
(3) Степента на разрешаващата способност 
на публикуваните географски координати трябва 
да съответства на изискванията в приложение 
№ 1, а степента на разрешаващата способност 
на географските координати на картите трябва 
да съответства на изискванията съгласно На­
редба № 4 от 2007 г. за аеронавигационните 
карти (ДВ, бр. 47 от 2007 г.).
Чл. 33. (1) Вертикална отправна система за 
международна въздушна навигация е система 
с начало средното морско ниво (MSL), опре­
деляща гравитационно зависими относителни 
височини (превишения) спрямо повърхност, 
наречена геоид.
(2) Като глобален гравитационен модел на 
вертикалната отправна система се използва 
съдържащ дълговълнови данни за гравитаци­
онното поле до порядък 360°.
(3) На тези географски позиции, където точ­
ността на EGM-96 не удовлетворява изискванията 
за точност за превишение и вълна на геоида 
съгласно Наредба № 14 от 2000 г. за летищата и 
летищното осигуряване, на базата на данни на 
EGM-96 се разработват и използват регионал­
ни, национални или местни модели на геоида, 
съдържащи данни с висока разрешаваща спо­
собност (късовълнови) за гравитационното поле. 
Когато се използва модел на геоида, различен от 
ЕGM-96, в сборника АIP се публикува описание 
на използвания модел заедно с необходимите 
параметри за преобразуване на относителната 
височина от този модел към ЕGM-96.
(4) В допълнение към превишението спрямо 
средното морско ниво (геоида) за позициите, 
посочени в приложение № 1, в сборника АIP се 
публикува и вълната на геоида (по отношение 
на елипсоида на WGS-84).
(5) Степента на разрешаващата способност 
на публикуваното превишение и вълната на 
геоида трябва да съответства на изискванията 
в таблица 2 на приложение № 1, а степента 
на разрешаващата способност на превишени­
ето и вълната на геоида в картите трябва да 
съответства на изискванията на Наредба № 4 
от 2007 г. за аеронавигационните карти.
Чл. 34. (1) Като отправна система за време 
в гражданската авиация се използва Грегориан­
ският календар и универсалното координирано 
време (UTC).
(2) Всяка стойност, свързана с координатата 
за време, е временна позиция, измерена по 
отношение на отправната система за времето.
(3) Универсалното координирано време се 
изразява в часове и минути, а когато това се 
изисква – и в секунди, от 24-часов ден, започ­
ващ в полунощ.
(4) Когато за някои приложения се използва 
различна отправна система за време, в сбор­
ника АIP се публикува описание на системата 
или се цитира документът, който описва тази 
отправна система за време.
Г л а в а  в т о р а
СБОРНИК „АЕРОНАВИГАЦИОННА ИН­
ФОРМАЦИЯ И ПУБЛИКАЦИЯ“ (AIP)
Раздел I
Съдържание
Чл. 35. (1) Сборникът „Аеронавигационна 
информация и публикация“ (AIP) съдържа 
наличната аеронавигационна информация за 
страната съгласно чл. 4, ал. 1 и е в съответствие 
с изискванията на ICAO.